recursal/SuperWikiNEXT-32B huggingface dataset:
**צלמוות** (בפינית: **Karppi**) היא דרמת פשע פינית, שביים רייקה יוקלה, בכיכובם של פיהלה וייטלה, לורי טילקנן, יאני וולנן וטומי קורפלה. פרק הבכורה שודר בפינלנד במרץ 2018 בערוץ Yle TV2 ובאוגוסט 2018 הועלתה הסדרה לצפייה בשרתי Netflix. עלילת הסדרה עוקבת אחר סופיה קרפי, בלשית של משטרת פינלנד שהתאלמנה לאחרונה בשנות ה-30 לחייה עם שני ילדים. היא חוזרת לעבוד במשטרת הלסינקי והמקרה הראשון שלה הוא רצח אנה ברגדל, יועצת לענייני חברה.

העונה הראשונה זכתה לביקורות חיוביות לאחר ששודרה בפינלנד והושוותה לסדרות ההריגה הדנית והגשר הדנית-שוודית. עונה שנייה שודרה בערוץ Yle TV ב-5 באפריל 2020 והועלתה לנטפליקס ב-1 ביולי 2020. עונה שלישית מתוכננת לעלות ברשת Yle בסתיו 2021.

עלילה
-----

סופיה קרפי (בגילומה של פילה וייטלה) חוזרת לעבודתה כבלשית מחלק הרצח במשטרת הלסינקי תוך שהיא מטפלת בשני ילדים לאחר מותו המקרי של בעלה. הבלש המתחיל סקארי נורמי (בגילומו של לאורי טילקנן) מועבר מהיחידה לפשע פיננסי למחלק הרצח כשותפה של קרפי. המקרה הראשון שלהם מתחיל כהיעלמות שגרתית. בגדי נשים שנמצאו באתר בנייה מובילים את הבלשים לגופתה של היועצת לענייני חברה אנה ברגדאל הקבורה עם פרחים בידיה בחוף השייך לחברת חקר אנרגיית הרוח Tempo. אנה נרצחה ובעלה אוסקו ברגדאל מבולבל לאחר ששמע על האירוע. קרפי ונורמי מתחילים לחקור את הרקע של אנה, כמו גם את עבודתה בחברה ופרויקט הבנייה החשוב שלה.

הפקה
----

העונה הראשונה עלתה לראשונה בפינלנד באביב 2018 ברשת Yle TV2 ובסתיו בנטפליקס. עונה שנייה שודרה ברשת Yleisradio ובנטפליקס בשנת 2020. הסדרה נכתבה על ידי הבמאי ריקה יוקלה יחד עם יארי אולאבי וקירסי פורקה מחברת Dionysos Films. הסדרה הופצה בצרפת על ידי Premium Content והופקה בשיתוף חברת ההפקה הגרמנית H&V.

ראו גם
------

* בורדרטאון (סדרת טלוויזיה)

קישורים חיצוניים
----------------

* אתר האינטרנט הרשמי של צלמוות
* "צלמוות", במסד הנתונים הקולנועיים IMDb (באנגלית)
* "צלמוות", באתר נטפליקס
* "צלמוות", באתר Rotten Tomatoes (באנגלית)
* "צלמוות", במסד הנתונים הקולנועיים KinoPoisk (ברוסית)

### ביקורות

* דורון ברוש, רצח והברות מוזרות: "צלמוות" של נטפליקס לא נכנעת למירוץ השופינג, עונה 1, מעריב
* לא חייבים לצפות ב"צלמוות" הפינית, שמעוררת געגוע לקיץ הישראלי, עונה 1, מעריב

הערות שוליים
------------

1. ↑  Tulossa: Karppi 2. tuotantokausi. Yle Areena, February 11, 2020.
2. ↑  "'Deadwind' Season 2 Coming to Netflix in July 2020". *What's on Netflix*. 20 ביוני 2020. `{{cite web}}`:  (עזרה)
3. ↑  "Jännittävintä on hetki ennen kliimaksia – Karppi jatkuu kolmannella kaudella ja ratkoo selvittämättömiä rikoksia". *yle.fi* (בפינית). נבדק ב-2021-01-01.
4. ↑  Pham, Annika (2018-08-05). "Netflix brings Finnish series Deadwind to the world". *Nordisk Film & TV Fond* (באנגלית). נבדק ב-2018-08-14.
5. ↑  Hannonen, Inka (16 בנובמבר 2016). "Pihla Viitala debytoi rikosetsivänä uudessa Karppi-sarjassa" (בפינית). Yleisradio. `{{cite web}}`:  (עזרה)
זאבים מנסים לטרוף גורי דוב גריזלי באלסקה. הדובים הם יריבים לזאבים והריגתם מצמצמת את התחרות מולם, נוסף לציד.
דהול שנטרף בידי נמר הודי.
מאבק קטלני בין עקרב לעכשוב. אצל פרוקי רגליים רבים התחרות מסתיימת בטריפה של המפסיד.
**טריפה תחרותית** (באנגלית: **Intraguild predation** או בקיצור **IGP**) הא יחס גומלין הדדי בין מינים קרניבורים הנמצאים בתחרות על מזון שבסופה המפסיד ייטרף בידי יריבו. תחרות זו יכולה להיות חד-צדדית או הדדית כששני מינים עשויים להיטרף בידי יריבם (למשל בהבדלי גילאים בולטים או בלהקות מספיק גדולות). הטריפה מספקת לטורף גם מזון כמו טרף רגיל אך גם מורידה לחץ תחרותי מיריבו. תחרות זו יכולה להשפיע על הקהילה בחברה אקולוגית קיימת, בעיקר במאפייני טורפי-העל הממלאים גומחה אקולוגית חופפת. לעיתים היא מתרחשת גם בתנאי שבי.

תחרות זו קיימת במספר רב של בעלי חיים טורפים ואף בטפילים והיא נפוצה בעיקר באזורים תחרותיים. הדבר גם תלוי ביחס בין טורפי-על במערכת, כשטורפי-על יתמקדו בטרף של מתחרים אחרים בעיקר כשהתחרות גדולה. למשל היחסים בין אריות לצבועים מנומרים מלווים בתחרותיות גבוהה ביותר ושני הצדדים נטרפים בידי יריביהם, לרוב ביתרון של להקה גדולה מול היריב. תחרות יכולה להיווצר גם באזורים שבהם טורף-העל נעלם וטורף בינוני תופס את מקומו, כמו בילוסטון ששם הקויוטים תפסו את מקומם של הזאבים שחיו באזור, אך כשהוחזרו הזאבים לפארק, נוצרה תחרות רבה בינם ובין הקויוטים, וחלק מהקויוטים נטרפו. הקויוטים עצמם צדים טורפי-ביניים כמו שועלים ושונר בובקט מאותה סיבה ואריות יתקפו חתוליים קטנים מהם כמו נמרים, תנים וברדלסים כדי למנוע תחרות.

התחרות נפוצה אף יותר אצל פרוקי רגליים, למשל נמלים וצרעות, אך גם אצל מינים המתבססים על טרף דומה, למשל חיפושיות ממשפחת המושיתיים שטורפות כנימות, ומתחרות על הכנימות עם מרושתי כנף וכמה פשפשאים – תחרות גבוהה מביאה את הזחלים לצוד את יריביהם במקום כנימות. אצל מספר חרקים, מרבי רגליים ועכבישאים הטורף נאלץ להיאבק בטרף והמפסיד בתקרית של שני טורפים בגודל דומה מסתיימת בטריפה.

באוקיינוסים ישנם טריפה תחרותית אצל מספר כרישים ולווייתני שיניים אך גם בין דגי גרם. הטורפים הגדולים כמו עמלץ לבן, כריש טיגרי או תנין ים יטרפו כרישים קטנים יותר או אף לווייתנים כמו דולפינים ופוקניים. 

גם יחסי קניבליות נוצרת לעיתים קרובות מסיבות דומות, למשל אצל מינים הניזונים מאחיהם או מיריבים טריטוריאליים שלהם. לעיתים פרטים בוגרים יטרפו צעירים (למשל אצל דוב הקוטב) הן למאכל והן כדי למנוע מהם להפוך ליריבים בעתיד.

ראו גם
------

* תחרות
* קניבליזם
* אבולוציה הדדית

קישורים חיצוניים
----------------

* Intraguild Predation: Disruption of Biological Control? (באנגלית)

| יחסי גומלין בין אורגניזמים |
| --- |
| יחסי +/- | טריפה • טריפה תחרותית • טפילות • פרזיטואידיות • חקיינות בטסיאנית |  |
| יחסי -/- | תחרות |
| יחסי +/0 | קומנסליזם |
| יחסי -/0 | אללופתיה |
| יחסי +/+ | הדדיות (ניקוי הדדי) • אנדוסימביוזה • חקיינות מילריינית • זולתנות |
| אחר | חקיינות • סימביוזה • פונדקאי |
מרכז חינוך ליאו בק
**כרמל צרפתי** היא שכונה בחיפה השוכנת בשיפוליו הצפון-מערביים של הר הכרמל. השכונה נקראת כך בעקבות החסות שקיבלו מייסדי המנזר הכרמליתי השוכן בה מהקונסול הצרפתי, שסייע בתיווך במגעים להקמת המנזר מול הסולטאן העות'מאני ב-1769.(הקישור אינו פעיל, December 2020)

גאוגרפיה
--------

גבולה המערבי של השכונה הוא מתחם סטלה מאריס, משם יורד מדרון ההר צפונה ומערבה לעבר הים התיכון; גבולה המזרחי הוא הכרמל המרכזי והדר, וגבולותיה הצפוניים והדרומיים הם ואדיות. הרחוב שעולה אל השכונה ממערב הוא "דרך צרפת", והוא מתחבר עם הרחוב הראשי, הארוך, רחוב טשרניחובסקי.

בשנות ה-30 של המאה ה-20 היה רובו של השטח שעליו נמצאת השכונה בבעלות המסדר הכרמליתי. בשנת 1936 הועתק לשכונה מנזר גבירתנו של הכרמל (ששכן לפני כן בבת גלים בתחומי בית החולים רמב"ם). הכרמליתים הציבו שני שערים בדרכים המובילות למנזר, השער המערבי בקצה דרך סטלה מאריס, והמזרחי בקצה שדרות הציונות של היום, שהיווה גבול בין השטח שבבעלות המנזר ל"כרמל הגרמני" (הטמפלרי). בשנות ה-40 נבנו מספר בתי מגורים - רובם בסגנון הבאוהאוס, שהוחכרו בדמי מפתח לבריטים, לערבים וליהודים. לאחר מכן חילק המנזר חלק מהשטחים למגרשים ומכר אותם ליהודים ולערבים. עד הקמת מדינת ישראל נבנו מעט בתים על מגרשים אלה. בתקופת מלחמת העולם השנייה הופקע קו הרכס שבין שני המנזרים על ידי הצבא הבריטי, שהקים לאורכו מחנות צבא.

כרמל צרפתי היא שכונת מגורים שקטה של המעמד הבינוני-גבוה. בשכונה ממוקמים אתרים ומוסדות חיפאיים ידועים, בהם מנזר גבירתנו של הכרמל, המכללה האקדמית לחינוך גורדון, מרכז החינוך והמרכז ליהדות מתקדמת על שם ליאו בק, בית הלוחם חיפה (מרכז ספורט המשמש את נכי צה"ל), בית הספר היסודי "רמות", בית הספר היסודי "טשרניחובסקי" ובית ספר "גיל" לחינוך מיוחד. כמו כן מארחת השכונה קן של תנועת הנוער העובד והלומד (המכונה "קן כרמ"צ"), שהוקם בשנת 1957 ופעל תחילה במעון דֹב שלימים מבניו הנטוּשים נהרסוּ. לימים נבנה בשנות ה-60 מבנה הקן שקים עד היום ברחוב אדמונד פלג; ומאז 2010 גם שבט של הצופים. בלב השכונה הוקם "מרכז תרבות צרפת ע"ש גסטון דֶפֵר", שבמתחם שלו נמצא גם "מרכז קריגר לאמנויות הבמה".

שכונת משנה של הכרמל הצרפתי היא **רמת שאול**, שהוקמה עם שנות העלייה ההמונית כשיכונים ארוכים מרובי-כניסות ובהם 2–3 קומות. בשנת עליית גומולקה נבנו שיכונים נוספים, מרווחים יחסית למקובל באותה תקופה.

כרמל צרפתי מוגדרת מבחינה מוניציפלית כתת-רובע של רובע הכרמל. לפי הגדרה פורמלית זו נכללות בכרמל הצרפתי גם שתי שכונות קטנות ממזרח לה, "רמת התשבי" ו"כרמל צפוני", המזוהות יותר עם מרכז הכרמל, וכוללות את רחוב התשבי ושדרות הנשיא והרחובות היוצאים מהם, ואף מספר רחובות היוצאים משדרות הציונות.

קישורים חיצוניים
----------------

ויקישיתוף מדיה וקבצים בנושא **כרמל צרפתי** בוויקישיתוף

הערות שוליים
------------

1. ↑  תולדות סטלה מאריס, באתר "תור-חיפה"
2. ↑  יוסי בן-ארצי, **להפוך מדבר לכרמל**, הוצאת הספרים ע"ש י"ל מאגנס, 2004, עמ' 106-105
3. ↑  יעקב העליון, שכונת רמת שאול חוגגת, מעריב, 1 באוקטובר 1964
בטופולוגיה, **מרחב נוצר קומפקטית** (Compactly generated space) הוא מרחב טופולוגי שבו תת-המרחבים הקומפקטיים קובעים את הטופולוגיה, באופן הבא: קבוצה היא סגורה אם ורק אם החיתוך שלה עם כל קבוצה קומפקטית הוא סגור. בדרך כלל מניחים גם כי המרחב הוא האוסדורף. קטגוריית המרחבים האוסדורף הנוצרים קומפקטית מסומנת על ידי {\displaystyle CG}. זוהי קטגוריה דיי גדולה ודיי נוחה; בתורת ההומוטופיה לעיתים מניחים כי המרחבים הם מקטגוריה זו.

תכונות
------

כל מרחב המקיים את אקסיומת המנייה הראשונה וכל מרחב קומפקטי מקומית (ובפרט מרחב קומפקטי וגם מרחבי CW) הם מרחבים נוצרים קומפקטית. לכן, הקטגוריה {\displaystyle CG} דיי רחבה, ומכילה אובייקטים מעניינים מתחומים שונים, כמו מטופולוגיה אלגברית ובפרט מתורת ההומוטופיה.

יש סגירות לתתי מרחבים מסוימים - אם {\displaystyle X\in CG}, אז גם כל תת-קבוצה סגורה וכל תת קבוצה פתוחה רגולרית (קבוצה בה לכל נקודה יש סביבה סגורה המוכלת בה). ראו בדוגמאות מקרה בו תת-מרחב כלשהו איננו נשאר בקטגוריה.

כדי שפונקציה ממרחב נוצר קומפקטית (למרחב האוסדורף) תהיה רציפה, מספיק לדרוש שתהיה רציפה על כל תת-קבוצה קומפקטית.

פעולות בקטגוריה
---------------

כמו במרחבים רגילים, נרצה להציג פעולות בין מרחבים בקטגוריה זו.

לכל מרחב האוסדורף X, נסמן ב-{\displaystyle K(X)} את המרחב מעל אותה קבוצה, אך בו קבוצה היא סגורה אם ורק אם היא חותכת כל קבוצה קומפקטית בתוך קבוצה סגורה כלשהי. זהו פונקטור בין המרחבים האוסדורף למרחבים {\displaystyle CG}; הוא מהווה פונקטור ימני צמוד(אנ') לפונקטור ההכלה {\displaystyle CG\to H}
(H - מרחבי האוסודורף).

זהו מרחב נוצר קומפקטית המכיל את המרחב הקודם, או במילים אחרות - פונקציית הזהות {\displaystyle id:K(X)\to X} רציפה, ואם מלכתחילה {\displaystyle X\in CG} אז {\displaystyle X\cong K(X)}.

בעזרת פונקטור זה, מגדירים את המכפלה ומרחב הפונקציות בקטגוריה.

עבור **המכפלה**, נגדיר {\displaystyle X\times Y:=K(X\times Y)}, כאשר {\displaystyle \times \_{c}} היא המכפלה הקרטזית הרגילה עם טופולוגיית המכפלה. המכפלה מקיימת את אותה התכונה האוניברסלית המקיימת המכפלה הרגילה (בקטגוריה הזו). המכפלה לא תמיד מתלכדת עם המכפלה הקטרזית, אך במקרה בו X מרחב קומפקטי מקומית ו-{\displaystyle Y\in CG} אז {\displaystyle X\times Y\cong X\times \_{c}Y}.

נסמן ב-{\displaystyle C(X,Y)} את מרחב הפונקציות הרציפות {\displaystyle X\to Y}, ונביט בו עם הטופולוגיה הקומפקטית-פתוחה. את מרחב הפונקציות הרציפות בקטגוריה נגדיר בתור {\displaystyle Y^{X}:=K(C(X,Y))}. פונקציית ההרכבה {\displaystyle Z^{Y}\times Y^{X}\to Z^{X}} היא רציפה, ובפרט כאשר X יחידון אז פונקציית ההצבה {\displaystyle Z^{Y}\times Y\to Z} רציפה.

מרחבים לא נוצרים קומפקטית
-------------------------

* המרחב {\displaystyle (\mathbb {R} ,\tau \_{coc})}, כלומר הממשיים עם הטופולוגיה הקו-מנייתית, איננו נוצר קומפקטית, אך גם לא האוסדורף.
* {\displaystyle \mathbb {R} ^{\mathbb {R} }} (עם טופולוגיית המכפלה) הוא האוסדורף אך איננו נוצר קומפקטית.
* לא כל תת-מרחב של מרחב נוצר קומפקטית נשאר כזה - למשל, {\displaystyle [0,1]^{\mathbb {R} }} הוא קומפקטי לפי משפט טיכונוף (והאוסדורף) ולכן נוצר קומפקטית; תת-המרחב המכיל איברים {\displaystyle (r\_{i})\_{i\in \mathbb {R} }} כך ש-{\displaystyle r\_{i}\not \in \{0,1\}} איננו נוצר קומפקטית (אך כן האוסדורף).

לקריאה נוספת
------------

* Brayton Gray, Homotopy theory, New York-London, 1975, *An introduction to algebraic topology*, p. 50-61
**כרמל אגיוס** (באנגלית: **Carmel Agius**; נולד ב-18 באוגוסט 1945) הוא שופט מלטזי, מכהן כשופט במנגנון השיורי הבינלאומי לבצע דין פליליים. כיהן בעבר כנשיא המנגנון השיורי הבינלאומי לבתי דין פליליים וכשופט וכנשיא בבית הדין הפלילי הבינלאומי ליוגוסלביה לשעבר.

ביוגרפיה
--------

כרמל אגיוס נולד במלטה. הוא בעל תואר ראשון באנגלית, איטלקית וכלכלה מאוניברסיטת מלטה (1964). ב-1969 סיים את לימודי המשפטים באוניברסיטה זו.

אגיוס כיהן כשופט בבית המשפט לערעורים של מלטה ובבית המשפט החוקתי שלה, ושימש בהם גם כנשיא בפועל. כמו כן היה חבר המועצה לקביעת סדרי הדין בבתי המשפט של מלטה.

אגיוס הרבה לעסוק בעניינים משפטיים בינלאומיים:

* בשנים 1990–2001 היה ראש המשלחת המלטזית לכינוסי נציבות האו"ם למניעת פשע ולמשפט פלילי (United Nations Commission on Crime Prevention and Criminal Justice). הוא ייצג את ארצו בארבעה קונגרסים של האו"ם למניעת פשעים וטיפול בעבריינים (United Nations Congresses on Crime Prevention and the Treatment of Offenders).
* כיהן כראש נציבות האו"ם לגביית עדויות מילדים ושימש כיועץ לנציב האו"ם לזכויות האדם בנפאל.
* בשנים 1996–1998 ייצג את מלטה בוועדה המכינה של האו"ם להקמת בית הדין הפלילי הבינלאומי הקבוע, ולאחר מכן ייצג אותה בוועידת האו"ם שדנה בהקמת בית הדין וחתם בשם מלטה על האמנה להקמתו. כמו כן ייצג את ארצו בוועדה שהכינה את כללי סדר הדין והראיות של בית הדין.
* בשנים 1999–2008 היה חבר בית הדין הקבוע לבוררות (אנ').

אגיוס פרסם מאמרים משפטיים ושימש בוועדת המערכת של כתב העת Mediterranean Journal of Human Rights. משנת 1989 ועד 2001 ייצג את שופטי מלטה במועצה המרכזית של אגודת השופטים הבינלאומית (International Association of Judges). כמו כן שימש כסגן נשיא אוניברסיטת מלטה. בשנת 2015 הוענק לו אות כבוד - חבר מסדר ההצטיינות של מלטה.

### שופט בבתי דין בינלאומיים

בשנת 2001 נבחר אגיוס על ידי העצרת הכללית של האו"ם לכהן כשופט בבית הדין הפלילי הבינלאומי ליוגוסלביה לשעבר. הוא כיהן בהרכבים של בית הדין שבערכאה הראשונה. משנת 2009 כיהן בערכאת הערעורים על פסקי הדין של בית דין זה ושל בית הדין הפלילי הבינלאומי לרואנדה. בשנים 2011–2015 כיהן כמשנה לנשיא בית הדין ליוגוסלביה. מ-2015 כיהן כנשיא האחרון של בית הדין ליוגוסלביה עד לסיום עבודתו וסגירתו בשנת 2017.

בשנת 2012 נבחר לכהן בין שופטיו הראשונים של המנגנון הבינלאומי השיורי לבתי הדין הפליליים (International Residual Mechanism for Criminal Tribunals) (אנ'). זהו בית דין פלילי בינלאומי, שהוקם על מנת לטפל בעניינים שנותרו לדיון בעקבות סיום פעילותם של בית הדין הפלילי הבינלאומי ליוגוסלביה ובית הדין הפלילי הבינלאומי לרואנדה. מקום מושבו הוא בעיר האג שבהולנד. לפני בחירתו לשופט במכניזם עסק אגיוס בניסוח כללי סדר הדין והראיות של המכניזם. בינואר 2019 מונה לנשיא המכניזם. ביוני 2020 מונה לכהונה נוספת כנשיא, עד יוני 2022.

ביוני 2022 סיים את כהונתו כנשיא, והוחלף בתפקידן כנשיא על ידי גראסיאלה גאטי מאורוגוואי.

קישורים חיצוניים
----------------

ויקישיתוף מדיה וקבצים בנושא **כרמל אגיוס** בוויקישיתוף
* כרמל אגיוס, באתר המנגנון הבינלאומי השיורי לבתי הדין הפליליים

הערות שוליים
------------

1. ↑  President | UNITED NATIONS | International Residual Mechanism for Criminal Tribunals, www.irmct.org
**טריק דאדי** (באנגלית: **Trick Daddy**; נולד ב-23 בספטמבר 1973) הוא שם הבמה של **מוריס יאנג**, ראפר אמריקאי ממיאמי.

חייו
----

יאנג נולד במיאמי, פלורידה. שנים רבות פעל יאנג במחתרת המקומית של ההיפ הופ ופרץ לתודעה הציבורית בשנת 1996 כאשר השתתף בשירו של לותר קמפל "Scarred" שהפך ללהיט גדול. הראפר הצעיר והלא מוכר זכה להתעניינות אצל מאזינים וחברות תקליטים. זמן קצר לאחר צאת השיר חתם יאנג בחברת התקליטים 'Slip-n-Slide Records'. אלבום הבכורה שלו "Based on a True Story", שיצא בשנת 1997 תחת השם טריק דאדי דולרס הצליח במידה בינונית.

לקראת האלבום השני שלו, "www.thug.com" שיצא שנה לאחר מכן הוא הוריד את ה'דולר' משמו ונותר 'טריק דאדי'. הסינגל הראשון והיחידי מהאלבום, "Nann Nigga" הפך ללהיט והגיע למקום השלישי במצעד ההיפ הופ של בילבורד.

בשנת 2000 החתימה אטלנטיק רקורדס את טריק דאדי והוציאה את אלבומו השלישי, "Book of Thugs: Chapter AK Verse 47". הסינגל החשוב והמצליח ממנו הוא "Shut Up". בהמשך מכל אלבום יצא לטריק דאדי לפחות סינגל אחד שהצליח מאוד. האלבום הרביעי שלו, "Thugs Are Us" יצא בשנת 2001 וכלל את הסינגל "I'm a Thug". האלבום החמישי שלו "Thug Holiday" שיצא בשנת 2003 כלל את הסינגל "In da Wind" שהוכרז על ידי המבקרים[דרוש מקור] כשיר המעניין ביותר שלו. בשנת 2004 יצא אלבומו השישי "Thug Matrimony: Married to the Streets" בו הסינגל "Let's Go", הדואט עם טוויסטה בהפקת ליל ג'ון בו הוא מסמפל את הגיטרה של אוזי אוסבורן מהשיר "Crazy Train". זה השיר המצליח ביותר של טריק עד כה. באותה שנה הוא השתתף בשיר "What's Happnin!" של Ying Yang Twins שזכה להצלחה. בשנת 2006 יצא אלבומו השביעי Back" by Thug Demand" עם הסינגל "Tuck Ya Ice" אשר לא הצליח כמו הסינגלים הקדומים. בין האלבום השביעי לאלבומו הבא Finally Famous: Born a Thug, Still a Thug הוא השתתף בשירים רבים של חברים כמו דיג'יי חאלד, פיטבול, ריק רוס. האלבום "Finally Famous: Born a Thug, Still a Thug" יצא בספטמבר, 2009 בחברת התקליטים העצמאית שלו, Dunk Ryders Records.

בשנת 2009 השתתף טריק דאדי בסרט עוד יום אחד, בתור רומאן, סוחר סמים ערמומי ורודף נשים. הסרט עוסק בהצטלבות חייהם של ראפר צעיר ושאפתן וראפר ותיק ומצליח במשך יום שלם.

טריק דאדי סובל ממחלת הלופוס, אך הוא הפסיק את הטיפול הרפואי בטענה כי הוא איננו מועיל לו.

אלבומים
-------

* 1997 Based on a True Story
* 1998 www.thug.com
* 2000 Book of Thugs: Chapter AK Verse 47
* 2001 Thugs Are Us
* 2002 Thug Holiday
* 2004 Thug Matrimony: Married to the Streets
* 2006 Back by Thug Demand
* 2009 Finally Famous: Born a Thug, Still a Thug

קישורים חיצוניים
----------------

* 

* אתר האינטרנט הרשמי של טריק דאדי
* טריק דאדי, ברשת החברתית טוויטר

* טריק דאדי, במסד הנתונים הקולנועיים IMDb (באנגלית)

* טריק דאדי, באתר ספוטיפיי

* טריק דאדי, באתר AllMusic (באנגלית)

* טריק דאדי, באתר MusicBrainz (באנגלית)

* טריק דאדי, באתר Discogs (באנגלית)

* טריק דאדי, באתר Songkick (באנגלית)

* טריק דאדי, באתר Genius

* טריק דאדי, באתר בילבורד (באנגלית)
* אתר האינטרנט הרשמי של טריק דאדי

|  |  |
| --- | --- |
| בקרת זהויות עריכת הנתון בוויקינתונים | 
* GND: 135130964
* ISNI: 0000 0000 5554 1307
* LCCN: no98065783
* MusicBrainz: 8efb78e6-9401-4f54-902b-57e9c3b54e64
* VIAF: 71007931
* WorldCat: lccn-no98065783

 |
**השיטפון של הנהר הצהוב ב-1938** (במנדרינית תקנית: 花园口决堤事件 בפין-יין: huāyuán kǒu jué) היה שיטפון שיזמה ממשלת הרפובליקה הסינית במרכז סין במהלך השלבים המוקדמים של מלחמת סין–יפן השנייה במטרה לעצור את ההתקדמות המהירה של הכוחות היפנים. מעשה זה כונה "הפעולה הגדולה ביותר בהיסטוריה של לחימה באמצעות פגיעה בסביבה".

ההחלטה האסטרטגית והשיטפון
-------------------------

מיד לאחר פרוץ מלחמת סין–יפן השנייה ב-1937 התקדם הצבא היפני הקיסרי במהירות אל לב הטריטוריה הסינית. בהגיע יוני 1938 שלטו היפנים על כל צפון סין. ב-6 ביוני 1938 הם כבשו את קאיפנג, בירת מחוז חנאן ואיימו להשתלט גם על גֶ'נְגְג'וֹאוּ, העיר הגדולה ביותר בחנאן (וכיום בירת המחוז). בגֶ'נְגְג'וֹאוּ הצטלבו מסילת הברזל של פינגהאן ולונגהאי, וכיבושה היה יוצר איום מידי על הערים הגדולות ווהאן ושיאן.

על מנת לעצור התקדמות יפנית נוספת לחלקה המערבי והצפוני של סין הורה צ'יאנג קאי שק, על פי עצתו של צֶ'ן גְווֹפֿוּ להרוס את הסכרים שעל הנהר הצהוב בסמוך לגֶ'נְגְג'וֹאוּ. התוכנית המקורית הייתה להרוס את הסכר בגָ'אוֹקוֹאוּ, אך בשל קשיים שנתגלו באתר זה נהרס במקומו הסכר בחְווָאיְוֵּאנְקוֹאוּ שבגדה הדרומית ב-5 ביוני וב-7 ביוני. מי השיטפון הציפו שטחים בחנאן, אנחווי וג'יאנגסו. השיטפונות כיסו והרסו אלפי קילומטרים מרובעים של שטחי חקלאות והסיטו את שפך הנהר הצהוב לים הצהוב מאות קילומטרים דרומה. אלפי כפרים הוצפו או נהרסו וכמה מיליוני כפריים נמלטו מבתיהם והפכו לפליטים. ועדה רשמית של הממשלה הלאומנית שהוקמה לאחר המלחמה העריכה כי כ-800,000 איש טבעו, הערכה שיש הטוענים כי היא נמוכה מדי.

מחלוקת
------

הערך האסטרטגי של השיטפון היה[דרושה הבהרה] נתון במחלוקת. הכוחות היפנים היו מחוץ לתחום השיטפון, מצפון וממזרח או מדרום לו. התקדמותם לגֶ'נְגְג'וֹאוּ נעצרה, אך הם כבשו את ווהאן באוקטובר כשתקפו מכיוון אחר. היפנים לא הצליחו לכבוש את רוב שטחה של חנאן עד לשלבים האחרונים של המלחמה ואחיזתם באנחווי ובג'יאנגסו הייתה רופפת. רוב הערים וקווי התחבורה באזורים שהוצפו כבר נכבשו על ידי היפנים; לאחר השיטפון לא יכלו היפנים לחזק את שליטתם על האזור, ובחלקים גדולים ממנו התחוללה לחימת גרילה. מספר הקורבנות בנפש בשיטפון עדיין נתון במחלוקת וההערכות עברו עדכונים על ידי הממשל הסיני וחוקרים אחרים בעשרות השנים לאחר האירוע.

לאחר מעשה
---------

הסכרים נבנו מחדש ב-1946 ו-1947 והנהר הצהוב חזר למסלולו שמלפני 1938.

לקריאה נוספת
------------

* Diana Lary, "Drowned Earth: The Strategic Breaching of the Yellow River Dyke, 1938," *War In History* 2001 Apr 1;8(2): 191-207. In: Academic Research Library [database on the Internet]. Available from: ; Document ID: 1082337951.
* Steven I. Dutch, "The Largest Act of Environmental Warfare in History," *Environmental & Engineering Geoscience* 15.4(November 2009): 287-297

קישורים חיצוניים
----------------

* ויקישיתוף מדיה וקבצים בנושא **השיטפון בנהר הצהוב** בוויקישיתוף

הערות שוליים
------------

1. ↑  Steven I Dutch, "The Largest Act of Environmental Warfare in History" Environmental & Engineering Geoscience 15.4 (November 2009): 287-297
**מיסה שחורה: דת אפוקליפטית ומות האוטופיה** (באנגלית: **Black Mass: Apocalyptic Religion and the Death of Utopia**) הוא ספר עיון מאת ג'ון גריי שיצא לאור בשנת 2007. גריי היה באותה תקופה פרופסור בבית הספר למחשבה אירופית בבית הספר לכלכלה בלונדון ובספר פיתח את ביקורתו על ההתקדמות החברתית. בהיסטוריה המודרנית סקר את ממשלת הימין החדש של מרגרט תאצ'ר וממשלתו הנאו-שמרנית של ג'ורג' ווקר בוש. בספר קישר גריי בין הטוטליטריות, כלומר הקומוניזם והנאציזם, לבין תנועות מילניאריות (אנ') בימי הביניים, והביא דוגמאות כמו ג'ון מליידן, שהוביל מרד בעיר מינסטר בגרמניה בשנת 1534. גריי נעזר בעבודתו של נורמן קון (Norman Cohn), *המרדף אחר המילניום*. התזה העיקרית של גריי היא שהשפעתן של תנועות דתיות, כפי שהתבטאה באמונה ביום הדין ובמילניאריזם היא שיצרה את האמונה החילונית והנאורה בקדמה חברתית. פילוסופיית ההיסטוריה הזו, טלאולוגית במהותה, פגעה במשמעותן החילונית של תיאוריות חברתיות ומדיניות בנות זמננו, כולל הליברליזם הקלאסי.

בספר שישה פרקים (שבכל אחד תתי פרקים):

1. מות האוטופיה
2. הארה ואימה במאה העשרים
3. האוטופיה נכנסת למיינסטרים
4. האמריקניזציה של האפוקליפסה
5. מיסיונרים חמושים
6. פוסט-אפוקליפסה

קישורים חיצוניים
----------------

* התבוננות מבעד לזכוכית, סקירה של **מיסה שחורה** ב-new Humanist, מאת AC Grayling
* מיסה שחורה, דיון בקצרה בניו יורקר
* מיסה שחורה: דת אפוקליפטית ומות האוטופיה, באתר OCLC (באנגלית)
**השיטפונות בפקיסטן בשנת 2010** החלו בחודש יולי 2010 ונגרמו עקב גשמי מונסון כבדים שפקדו את מחוזות: ח'ייבר פח'טונח'ווה, סינד, פנג'אב ובלוצ'יסטן והביאו לשיטפונות באזורים נרחבים של אגן הניקוז של נהר האינדוס. השטח המוצף הגיע לכ-800,000 קילומטרים רבועים, כחמישית משטחה של פקיסטן. על פי מקורות מידע ממשלתיים, כ-20 מיליון איש הושפעו בצורה ישירה מהשיטפונות; לרוב, בצורה של נזק לרכוש, לאמצעי מחיה ולתשתיות, וקרוב ל-2,000 איש נהרגו

השיטפונות שהחלו ב-27 ביולי 2010, נגרמו בשל גשמי מונסון כבדים שירדו בפרק זמן קצר: במחוזות ח'ייבר פח'טונח'ווה ופנג'אב - כ-200 מילימטר ב-24 שעות, ובפשאוור, בירת ח'ייבר פח'טונח'ווה, - 274 מילימטר ב-24 שעות. הגשמים נמשכו עד לתחילת אוגוסט ותוארו כשיטפונות הגרועים ביותר במהלך ה-80 שנה האחרונות באזור זה. מנואל בסלר, מהמשרד לתיאום עניינים הומניטריים, טען ש-36 מחוזות היו מעורבים בשיטפון ו-500,000 איש סבלו מהגל הראשון של השיטפונות בצפון מערב המדינה. עד סוף יולי גדל מספר הסובלים מהשיטפונות למיליון ועד אמצע אוגוסט גדל מספר זה ל-20 מיליון נפש עקב התפשטות השיטפונות דרומה, סביב אגן הניקוז של נהר האינדוס. לאחר כחודש נמסר כי חלק ניכר ממי השיטפונות עבר את שפך האינדוס לים הערבי.

ראו גם
------

* השיטפונות בפקיסטן (2022)

קישורים חיצוניים
----------------

ויקישיתוף מדיה וקבצים בנושא **השיטפונות בפקיסטן** בוויקישיתוף
* Pakistan Floods, One Year Later, כתבה מצולמת אודות השיטפונות, The Atlantic ‏ 5 באוגוסט 2011 (באנגלית)
* השיטפונות בפקיסטן, באתר אנציקלופדיה בריטניקה (באנגלית)

הערות שוליים
------------

1. 1 2  Pakistan Floods:The Deluge of Disaster - Facts & Figures as of 15 September 2010, אתר הצלב האדום בסינגפור, 15 בספטמבר 2010
2. 1 2  As Pakistan drowns, its leaders fight, אתר אל ג'זירה, 1 בספטמבר 2010
3. ↑  One-fifth of Pakistan under water as flooding disaster continues, ‏ Yahoo, ‏ 24 באוגוסט 2010
4. ↑  "Flooding kills hundreds in Pakistan and Afghanistan" on BBC, 30 July 2010.

גשר הרוס בשיטפונות בפקיסטן
**מיסה אדומה** היא טקס מיסה הנערכת בכנסייה הקתולית עבור שופטים או עבור בעלי תפקיד רשמי במוסד ממשלתי. מטרת מיסה זו להזכיר לאנשים המהווים חלק מהרשות השופטת כי צדק הוא כוח המוענק להם בידי האל (על פי האמונה הקתולית).

מקור שמה של המיסה בצבעם האדום של בגדי הכמורה. צבע אדום זה נבחר על מנת לסמל את לשונות האש - רוח הקודש אשר דיברה דרך 12 השליחים בפנטקוסט (חג השבועות הנוצרי).

היסטוריה
--------

המיסה האדומה הראשונה נערכה בקתדרלה של פריז בשנת 1245. במהלך המאה ה-13 נפוץ המנהג ברחבי אירופה, ובשנת 1310 נערכה המיסה האדומה לראשונה באנגליה, בנוכחות כל השופטים וחבר לשכות עורכי הדין.

בשנת 1877 נערכה המיסה האדומה הראשונה בארצות הברית באוניברסיטת דטרויט מרסי. הטקס נערך בשנית באוניברסיטה בשנת 1912 ומצוין מדי שנה. בעיר ניו יורק נערכה מיסה אדומה לראשונה בשנת 1928 בכנסיית סנט אנדרו עבור שופטי ניו יורק. 

בקנדה נערכה המיסה האדומה לראשונה בעיר קוויבק בשנת 1896, בעיר טורונטו בשנת 1924 ובמונטריאול בשנת 1944.

באוסטרליה נערכה המיסה האדומה לראשונה בסידני בשנת 1931.

המיסה האדומה כיום
-----------------

### ארצות הברית

המיסה האדומה הנודעת ביותר נערכת מדי שנה, בחודשי הסתיו בקתדרלת סנט מתיו השליח שבעיר וושינגטון בירת ארצות הברית. המיסה נערכת ביום שני הראשון שבחודש אוקטובר (היום בו מתכנס בית המשפט העליון של ארצות הברית בשובו מפגרת הקיץ השנתית). במיסה נוכחים חברי בית המשפט העליון של ארצות הברית, חברי הקונגרס האמריקאי, חברי ממשלת ארצות הברית ולעיתים גם נשיא ארצות הברית. במיסה נוכחים גם חברי מוסדות אלה שאינם קתולים, כך לדוגמה נהגה השופטת רות ביידר גינסבורג, יהודייה, לנכוח במיסה. בשנת 2011 שלוש השופטות בית המשפט העליון של ארצות הברית באותה עת - רות ביידר גינסבורג (יהודייה), סוניה סוטומאיור (קתולית) ואלנה קגן (יהודייה) בחרו שלא להשתתף בטקס לאות מחאה על יחס הכנסייה הקתולית בארצות הברית בנושא הפלות.

### אירלנד

באירלנד נערכת המיסה האדומה ביום שני הראשון בחודש אוקטובר. הטקס נערך בכנסיית סנט מיקאן, ונוכחים בה חברי מערכת השיפוט האירית, וכן עורכי דין.

### סקוטלנד

בסקוטלנד נערכת המיסה האדומה בקתדרלת סנט מרי שבאדינבורו. במיסה משתתפים חברי בית המשפט העליון של סקוטלנד, ועורכי דין.

אזכורים תרבותיים
----------------

המיסה האדומה מוזכרת בסדרת הטלוויזיה "הבית הלבן" במסגרתה מבוקרת השתתפות חברי הממשלה במיסה בניגוד לעיקרון הפרדת דת ומדינה.

קישורים חיצוניים
----------------

ויקישיתוף מדיה וקבצים בנושא **מיסה אדומה** בוויקישיתוף
* המיסה האדומה באוניברסיטת דטרויט
* ההיסטוריה של המיסה האדומה
**הפוני האדום** (באנגלית: **The Red Pony**) הוא סרט קולנוע אמריקאי בצבעי טכניקולור משנת 1949, בבימויו של לואיס מיילסטון, עם מירנה לוי, רוברט מיצ'ם ופיטר מיילס בתפקידים הראשיים.

התסריט נכתב על ידי ג'ון סטיינבק והוא מבוסס בחלקו על ספרו הפוני האדום משנת 1933. כמו בספריו על עכברים ואנשים וקדמת עדן, גם כאן העלילה מתרחשת בחווה חקלאית בעמק סאלינס (אנ') במערב קליפורניה.

את תפקיד הילד משחק השחקן-ילד פיטר מיילס (אנ') שהופיע בסרטים בשנים 1942–1952.

סטיינבק שינה את שמות המשתתפים וגם העניק לסרט סוף שמח יותר מאשר בספר.

את המוזיקה לסרט חיבר אהרון קופלנד ויצר ממנה את הסוויטה התזמורתית "הפוני האדום" בת שישה חלקים: בוקר בחווה, המתנה, החלום על הקרקס, הליכה לבית הדרגשים, סיפורו של סבא, סוף שמח.

תקציר העלילה
------------

משפחת טיפלין גרה בחווה חקלאית בעמק סלינאס המערב קליפורניה - האב פרד (שפרד סדרדוויק), האם אליס (מירנה לוי) והבן טום (פיטר מיילס). טום אוהב סוסים ושוגה לפעמים בדמיונות. כשאר הוא מאכיל עופות במעגל הוא מדמה את העופות לסוסים ואת עצמו למאלף סוסים בקרקס.

האב פרד הוא טיפוס עירוני שהגיע לחווה בגלל אהבה. בחווה מתגורר גם הסבא, אביה של אליס (לואיס קלהרן) שמרבה לחזור שוב ושוב על סיפורים מעבר איך שחצה את עמק הסלינאס. פרד לא סובל את סיפוריו ופעם אחת אומר לו זאת ואחר כך מתנצל. פרד עוזב לסן חוזה אך אליס נשארת במקום.

על הסוסים באורווה ממונה בילי באק (רוברט מיצ'ם) וטום מתחבר אליו ומעריץ אותו.

יום אחד מקבל טום במתנה פוני אדום ויפהפה ומעתה כל מחשבותיו מוקדשות לפוני. הוא מתחיל לאמן את הפוני בהדרכתו של בילי כדי שיוכל לרכב עליו בחג ההודיה.

יום אחד בעת גשם שוטף פותח הפוני את דלת האורווה ויוצא החוצה. טום נמצא בבית הספר והמורה (מרגרט המילטון) שואלת אותו מדוע אינו מרוכז.

הוא בורח לאורווה, מוצא את הפוני בחוץ ומכניס אותו לאורווה. הפוני לוקה ב"תשניק הסוסים" (אנ') ומצבו מחמיר עד שביל מבצע בו פיום קנה אך גם זה לא מביא לשיפור. אליס מבריקה לפרד שיחזור לחווה. טום ישן עם הפוני באורווה אך הפוני קם ויוצא. טום קם בבוקר ומתחיל לחפש אותו ולבסוף מוצא אותו מת כשנשרים מנקרים בו. הוא נאבק עם נשר שפוצע עד שלמקום מגיעים פרד וביל שמשחררים אותו פצוע מהנשר (בספר טום הורג את הנשר אבל כאן "עידן" סטיינבק את העלילה כדי שתתאים יותר לילדים.

טום מאשים את ביל במות הפוני וזה מבקש לפצות אותו על ידי הסייח שיוולד לסוסתו רוזי.

ההריון של רוזי מסתבך במצב עכוז של העובר. בילי מחליט להמית את הסוסה וליילד את הסייח בניתוח קיסרי מאולתר. טום גונב לו את הסכין אבל ביל מוצא אותה ולוקח ממנו. טום, בילי, פרד, אליס והסבא ממהרים לאורווה ולשמחתם מוצאים שם את רוזי והסייח הקטן. (בספר הסוסה מתה לאחר שבילי הורג אותה).

צוות השחקנים
------------

| שם השחקן/ית | שם הדמות | הערות |
| --- | --- | --- |
| מירנה לוי | אליס טיפלין | האם |
| שפרד סטרדוויק | פרד טיפלין | האב |
| פיטר מיילס | טום טיפלין | הילד |
| לואיס קלהרן |  | הסבא |
| רוברט מיצ'ם | בילי באק | קאובוי |
| מרגרט המילטון |  | מורה |
| בו ברידג'ס | בו | תלמיד |

קישורים חיצוניים
----------------

* "הפוני האדום", במסד הנתונים הקולנועיים IMDb (באנגלית)
* "הפוני האדום", באתר נטפליקס
* "הפוני האדום", באתר AllMovie (באנגלית)
* "הפוני האדום", באתר Rotten Tomatoes (באנגלית)
* "הפוני האדום", במסד הנתונים הקולנועיים KinoPoisk (ברוסית)
* קדימון לפוני האדום, באתר יוטיוב
* "סוויטת הפוני האדום", בערוץ יוטיוב
* הפוני האדום, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2001120563
* VIAF: 225392720
* WorldCat (עם VIAF): 225392720

 |
הדף הראשון של הפוליגלוטה הקומפלוטנסית
**הפוליגלוטה הקומפלוטנסית** היא מהדורה רב לשונית של הביבליה, כתבי הקודש הנוצריים, הכוללת את נוסח התנ"ך בעברית ותרגומו ליוונית, לטינית וארמית ואת הברית החדשה עם המקור היווני ותרגום ללטינית. את פרסומו של הספר יזם ומימן פרנסיסקו חימנז דה סיסנרוס (1436–1517), הוא הודפס על ידי אוניברסיטת קומפלוטנסה. הספר כולל את הגרסה המודפסת הראשונה של הברית החדשה ביוונית, תרגום השבעים המלא ותרגום אונקלוס. מתוך 600 סטי שישה כרכים מודפסים, רק 123 ידועים שרדו עד כה.

היסטוריה
--------

עם עלייתו של הדפוס ב-1450, הביבליה הנוצרית יכלה להיות מופצת ביעילות רבה יותר. על חשבונו האישי, רכש דה סיסנרוס כתבי יד רבים והזמין את מיטב המלומדים, ביניהם הרנאן נונייס, "כדי להחיות את המחקר של כתבי הקודש". החוקרים נפגשו בעיר אלקלה דה אנארס (בלטינית: Complutum), באוניברסיטת קומפלוטנסה. העבודה על הפרויקט החלה בשנת 1502 בניהולו של דייגו לופס דה סונייגה, והמשיכה שם במשך חמש עשרה שנים. צוות העורכים של סונייגה כלל את היווני דמטריוס דוכס, ותלמידיו הרנאן נונייס, חואן דה ורגרה, אלפונסו דה סמורה ופבלו דה קורונל.

הברית החדשה הושלמה והודפסה ב-1514, אך פרסומה התעכב כאשר העבודה על הברית הישנה המשיכה, כדי שיוכלו להתפרסם ביחד כיצירה שלמה. הביבליה הקומפולניסטית הושלם ב-1517.

תוכן
----

הפוליגלוטה הקומפלוטנסית פורסמה בסט של שישה כרכים. ארבעת הכרכים הראשונים מכילים את הברית הישנה. כל עמוד מורכב משלושה טורים מקבילים של טקסט: עברית מבחוץ, הוולגטה הלטינית באמצע, ותרגום השבעים היווני בצד הפנימי. בכל עמוד של חמישה חומשי התורה, הטקסט הארמי (תרגום אונקלוס) והתרגום הלטיני שלה מתווספים בתחתית. הכרך החמישי, הברית החדשה, מורכב מטורים מקבילים של יוונית והוולגטה הלטינית. הכרך השישי מכיל עברית, ארמית, ומילונים יווניים ועזרי לימוד.

קישורים חיצוניים
----------------

ויקישיתוף מדיה וקבצים בנושא **הפוליגלוטה הקומפלוטנסית** בוויקישיתוף
* הפוליגלוטה הקומפלוטנסית, באתר Bible Manuscript Society
* הפוליגלוטה הקומפלוטנסית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4706357-9
* NKC: unn20191041573
* VIAF: 193691022
* WorldCat (עם VIAF): 193691022

 |
צילום של זר פרחים בעל עומק שדה קטן. חפץ שמעוצב בצורת פרח, בדרך כלל לצורכי נוי. צולם בפארק הירדן בינואר 2016.
פרחים מלאכותיים מפלסטיק
קטע מאוסף פרחי הזכוכית המוצג באוניברסיטת הרווארד
**פרח מלאכותי** או **כְזַבְזֵר** – חפץ שמעוצב בצורת פרח, בדרך כלל לצורכי נוי.

נוסף על שימושם לנוי, לעיתים נעשה אף שימוש בפרחים מלאכותיים לצרכים מדעיים, למשל באוסף פרחי הזכוכית אשר באוניברסיטת הרווארד, שמציג את מגוון הצומח בארצות הברית.

היסטוריה
--------

בראשית המאה ה-18 התקדמו הצרפתים, שבמקור למדו את אמנות ייצור הפרחים המלאכותיים מן האיטלקים, התקדמות ניכרת במידת הדיוק של חיקוי מראה הפרח, ולקראת סוף המאה נהנו יצרני פריז ממוניטין עולמי בתחום זה. בסביבות אותה תקופה אמנות זו אף חדרה לאנגליה דרך פליטים צרפתים, ולא מאוחר מכך היא התפשטה גם לאמריקה.

חומרי הכנה
----------

לאורך ההיסטוריה יצר האדם פרחים מלאכותיים מחומרים שונים ומגוונים, בהם בדי פשתן צבועים וחומר קרני צבעוני במצרים; זהב וכסף ברומא העתיקה; מעטה הגולם של טוואי המשי באיטליה; נוצות צבעוניות בדרום אמריקה; וכן שעווה וצדפות ססגוניות. גם כיום ישנן שיטות שונות להכנת פרחים מלאכותיים, ובהן פיסול ועיבוד סבון; הכנת מבנה שלדי מתיל המכוסה בכיסוי ניילון; עיבוד של תערובת אדמה, מים וצבע; פרחים מבד או מנייר (שניתן, בין היתר, ליצור באוריגמי); וכן פרחי פלסטיק שמיוצרים בייצור המוני על פי תבנית קבועה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פרחים מלאכותיים** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294970405171
* BnF: cb11971205t (data)
* GND: 4166022-5
* LCCN: sh85008167
* NDL: 00574927
* NKC: ph359397

 |
**הפוכי מטרתא למה לי** היא סברא במשפט העברי ובהלכה על פיה במקום לבצע שתי פעולות שתוצאתן תהיה זהה למצב בטרם נעשתה הפעולה - אין לבצען כלל.

הכלל
----

תרגומן של המילים "הפוכי מטרתא" הוא הפיכת שתי שקי עור. 

הדוגמה נלקחה ממקרה בו אדם נושא על שתי כתפיו שתי שקי עור גדולות וכבדות במידה שווה ורוצה להקל על אחת מידיו. אם יחליף בין שתי שקי העור, את זו שהייתה עד עכשיו על כתפו הימנית יעביר לכתפו השמאלית, ואת זו שהייתה בכתפו השמאלית יעביר לכתפו הימנית. יבצע פעולה חסרת תועלת, שכן בסופו של דבר המשא המוטל על שתי כתפיו, הוא שווה.

על פי סברה זו, נפסקת ההלכה במשפט העברי, כי שני אנשים החייבים כסף זה לזה, אין טעם שיפרעו זה לזה את כספו של השני, אלא כל אחד יחזיק לעצמו את הכסף שברשותו בשווי הכסף שהשני חייב לשלם לו, ורק את העודף ישלם מי שעליו להשלים את התשלום.

כללים דומים
-----------

### הריני כאילו התקבלתי

במסכת נדרים מובא דיון באדם שאסר על חברו ליהנות מנכסיו עד שיתן לו סכום מסוים. לאחר מכן אמר האוסר:, "הריני כאילו התקבלתי", כלומר מבחינתי - אני מוותר על כך שאדם זה יתן לי סכום מכספו, ואני מרוצה כאילו כבר התקבלתי ממנו כסף. הרשב"א מסביר, כי גם אמירה זו, פועלת לפי הסברא של "הפוכי מטרתא", שכן איסור הקונם שאסר האדם על חבירו, לא מתנתק עד שהשני יקיים את התנאי להפרת האיסור, אלא שבכך שהאוסר אומר "כאילו התקבלתי", כי מכיוון שגם אם היה אדם זה מביא לו את הכסף הוא היה יכול להחזיר לו, הוא יכול לומר כי מבחינתו נחשב הדבר כאילו קיבל ממנו את הכסף והחזיר לו.

### אי שתקת שתקת

הכלל "אי שתקת שתקת ואי לא מהדרנא שטרא למרא" הוא כלל במשפט העברי, כי אם לאדם יש כוח משפטי לסלק את בעל דינו בפעולה עוקפת, יכול הוא להכריחו להסכים לכך גם ללא הפעולה. דעת הרשב"א והמאירי שמדובר בטענה משפטית שמועלת תמיד. לשון הרשב"א: "דכל היכא דמצי למיהדר דינא כאילו אהדר", לשון המאירי: "כל מה שבידו לעשותו אף הוא מכריחו לקבלו עד שלא נעשה כן". רבי נחום פרצוביץ מסביר כי מדובר בדין דומה להפוכי מטרתא

הערות שוליים
------------

1. ↑  תלמוד בבלי, מסכת כתובות, דף ק"י, עמוד א'.
2. ↑  תלמוד בבלי, מסכת נדרים, דף כ"ד, עמוד א'.
3. ↑  בסוגיא בבבא קמא
4. ↑  חידושי המאירי על בבא קמא
5. ↑  חידושי רבי נחום על מסכת בבא קמא עמ' קפ"ז.
**פרח העטלף** (שם מדעי: *Tacca chantrieri*) הוא צמח ממשפחת הטמוסיים, אחד מסוגי פרחי הטאקה. מקורו של הפרח באזורים טרופיים כגון דרום אמריקה, אפריקה, אוסטרליה, דרום מזרח אסיה ואיי אוקיינוסים שונים. צבעו חום כהה - סגול - בורדו, צורתו דמוית עטלף, ומעלי הכותרת שלו יוצאים פתילים דמויי שפם. לצמח שלושה זנים, שקיבלו את שמם על פי מראם: **פרח העטלף**, **שפם חתול** ו**לשון השטן**.

מורפולוגיה
----------

פרח העטלף שייך למשפחת הטמוסיים מסוג הטאקה. הפרח ידוע בעיקר בזכות צורת התפרחת הייחודית שלו וצבעה. הוא פרח רב שנתי עשבוני הפריחה היא פעמיים-שלוש בשנה הצמח דק בעל גבעולים ארוכים הצמח יכול להגיע לגובה שבין 80–110 סנטימטרים צבע עליי כותרת שלו נע בין חום סגול ובורדו או בזן מסוים גם לבן. יש לו בסיסי עלים עם פטוטורות ארוכות באורכים של 10–30 סנטימטרים ו-20–50 סנטימטרים הוא בנוי ממעין ארבעה עלי כותרת גודלים שבתוכן ממוקמים עד 18 פרחונים. פרח העטלף רגיש לקור וזקוק ללחות גבוהה.

רבייה
-----

פרח העטלף מתרבה באמצעות זרעים וקני שורש. פרח העטלף מאובק על ידי מגוון חרקים הניזונים משפע האבקה שבפרחים. הפרחים אינם מייצרים צוף.

תפוצה
-----

מקורו של פרח העטלף בדרום מזרח אסיה בפרובינציות סיניות, הודו, בנגלדש, תאילנד, לאוס, סרי לנקה ועוד, באזור עם לחות גבוהה ואדמה לחה. הפרח גדל ביערות לאורך נהרות בגובה 200–1500 מטר מעל פני הקרקע. הוא מעדיף מקומות לחים מקומות חצי מוצלים עם טמפרטורות גבוהות.

בתרבות
------

בתרבות המערב הפרח נתפס כמאיים ואפל. בתרבות הסינית, ובכלל בתרבות מזרח הרחוק, עטלפים נתפסים כסימן למזל טוב ולכן גם הפרח.

גידול
-----

פרח העטלף הנמכר כצמח בית הגדל בעציץ, הצמח דורש תנאי חום ולחות כגון מעט הצללה. בתוך הבית, יש לגדל אותו במקום מאוורר מואר, אך לא מאור ישיר. בחוץ, הוא צומח במקום מוצל. הפרח זקוק לאדמה לחה. בארץ ישראל הוא גדל לראשונה בחממה טרופית.

שימושים
-------

שורש הפרח עשיר בעמילן. טעמו מריר ודומה במקצת לתפוח אדמה. בפולינזיה נהוג לאכול אותו. ניתן להפיק קארי מעלי הפרח. שורש הצמח משמש לרפואה התאית המסורתית.

מחלות
-----

פרח העטלף עמיד למחלות. קרדית העכביש עלולה לפגוע בו.

קישורים חיצוניים
----------------

ויקישיתוף מדיה וקבצים בנושא **פרח העטלף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* Tropicos
 |

* פרח העטלף מתוך אתר davesgarden, ‏2017 (באנגלית)
* פרח העטלף מתוך אתר flowers, ‏2017 (באנגלית)
* פרח העטלף מתוך אתר gartenlexikon, ‏2017 (באנגלית)
* פרח העטלף מתוך אתר /books.google, ‏2017 (ברוסית)
* פרח העטלף מתוך אתר floralworld, ‏2017 (ברוסית)
* פרח העטלף מתוך אתר happyflora, ‏2017 (ברוסית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרח העטלף"**.
**המשחקים הפאן-הלניים** היו ארבע תחרויות ספורט שנערכו ביוון העתיקה:

פסל של זורק דיסקוס מהמאה השנייה לפנה"ס
* המשחקים האולימפיים היו החשובים בתחרויות שנערכו ביוון העתיקה. תחרויות אלה נערכו מדי ארבע שנים ליד אליס, לכבוד האל זאוס.
* המשחקים הפיתיים שנערכו מדי ארבע שנים בסמוך לדלפי, לכבוד האל אפולון.
* המשחקים הנמאיים שנערכו מדי שנתיים, בסמוך לעיר נמאה, לכבוד האל זאוס.
* המשחקים האיסתמיים שנערכו מדי שנתיים, בסמוך לקורינתוס לכבוד האל פוסידון.

המשחקים ולוח השנה
-----------------

כל מחזור של ארבע שנים נקרא האולימפיאד (המחזור האולימפי), ושימש את היוונים כלוח שנה. ספירת השנים החלה בכל אולימפיאדה, כאשר שנת האולימפיאדה הייתה השנה הראשונה במחזור. בשנה השנייה נערכו המשחקים הנמאיים והמשחקים האיסתמיים (בחודשים שונים) ובשנה השלישית המשחקים הפיתיים, ושוב, בשנה הרביעית - המשחקים הנמאיים והאיסתמיים - דבר שאפשר לאתלטים להשתתף בכל המשחקים.

השנה שלאחר מכן הייתה השנה הראשונה של האולימפיאד הבאה.

השתתפות במשחקים
---------------

במשחקים השתתפו אתלטים מכל רחבי העולם היווני, ואף ממושבות יווניות קרובות (כגון מושבות אסיה הקטנה) ומרוחקות (מושבות בסיציליה ובספרד). האתלטים היו ככל הנראה אנשים אמידים או עשירים, או באו ממשפחות עשירות בשל העלויות הגבוהות של המסע והשהות באתרי המשחקים (לא כל שכן עלויות האימונים עבור המשחקים).
במשחקים נכחו גברים חופשיים בלבד, ונאסר על נשים או על בני עמים אחרים להשתתף במשחקים (למעט יוצאים מן הכלל - כך לדוגמה, הקיסר נירון הורשה להשתתף במשחקים).

התחרויות
--------

התחרות המרכזית בכל המשחקים היו מרוצי מרכבות, היאבקות, איגרוף, פנטאתלון ו**סטאדיון** (תחרויות ריצה).
הפנטאתלון כלל היאבקות, תחרות ריצה, קפיצה לרוחק, זריקת חנית וזריקת דיסקוס. 

למעט מרוץ המרכבות, כל התחרויות נערכו בעירום מלא.

היסטוריה
--------

על פי התיעוד ההיסטורי הקיים, המשחקים הפאן-הלניים החלו להיערך בד בבד עם המשחקים האולימפיים הראשונים של שנת 776 לפנה"ס אולם ההיסטוריונים סבורים כי המשחקים החלו להיערך מאות שנים קודם לכן. שלושת המשחקים האחרים החלו להיערך במאה השישית לפנה"ס.

ראו גם
------

* המשחקים הפאן-אתנאיים

קישורים חיצוניים
----------------

ויקישיתוף מדיה וקבצים בנושא **המשחקים הפאן-הלניים** בוויקישיתוף
**גאל קלישי** (צרפתית: **Gaël Clichy**; נולד ב-26 ביולי 1985 בטולוז) הוא כדורגלן צרפתי המשחק בסרבט ז'נבה מליגת העל השווייצרית בעמדת המגן השמאלי.

קלישי נולד וגדל בעיר טולוז.

קלישי החל לשחק בקאן מליגת העל הצרפתית. בקיץ 2003 הוחתם קלישי על ידי ארסנל של ארסן ונגר תמורת סכום של רבע מיליון לירות שטרלינג, בהסכם בו קלישי הסכים לשמש כמחליפו של האנגלי הבינלאומי אשלי קול בשלוש עונותיו הראשונות בארסנל. למרות זאת קלישי שותף ב-12 משחקים בעונת האליפות 2003/2004, והיה זכאי לקבל את המדליה המוענקת לשחקני המועדון הזוכה. לאחר שקיבל את המדליה הוא הפך לשחקן הצעיר ביותר בפרמייר ליג שעושה זאת.

לאחר שאשלי קול נפגע ברגלו באוקטובר 2005 נראה היה שקלישי יהפוך לשחקן הרכב קבוע. ההשערות בנושא זה התחזקו בעקבות הטענות על כך שקול יחתום במועדון מליגת העל הספרדית. אולם, קלישי נפצע באופן זהה לקול, והותיר את ארסן ונגר עם בעיה בעמדת המגן השמאלי.

קלישי חזר לסגל הבכיר ב-25 באפריל 2006 במשחק חצי גמר ליגת האלופות נגד ויאריאל, ועלה כמחליף של מתיו פלמיני שנפצע. קלישי נפצע פעם נוספת באותו מקום והחמיץ את יתר העונה כולל גמר ליגת האלופות. הוא חזר לסגל הבכיר רק ב-14 באוקטובר 2006.

קלישי הפך למגן השמאלי הבכיר של ארסנל לאחר עזיבתו של קול לצ'לסי באוגוסט 2006. כשהיה מחליפו של קול קלישי השתתף ב-62 משחקים (39 בליגה) במשך שלוש עונות. בעונה שלאחר עזיבתו של קול הוא השתתף ב-27 משחקי ליגה מתוך 40, ומאז היה שחקן הרכב קבוע. בעונת 2007/2008 קלישי נבחר לנבחרת העונה של התאחדות הכדורגלנים המקצוענים.

בשנת 2007 קלישי זומן לראשונה לסגל של נבחרת צרפת. הוא זומן פעם נוספת בינואר 2008 לקראת המשחק נגד נבחרת ספרד, וב-5 בפברואר 2008 למשחק של נבחרת צרפת ב' נגד נבחרת הרפובליקה הדמוקרטית של קונגו. משחקו הראשון של קלישי היה ב-10 בספטמבר 2008 נגד נבחרת סרביה, במסגרת מוקדמות מונדיאל 2010.

בעקבות יכולתו הטובה הוא הוחתם ב-20 ביוני 2008 על חוזה חדש לטווח ארוך. בסיום העונה הוא אף הגיע למקום השני במשאל שחקן העונה שנערך בקרב אוהדי ארסנל. קלישי זכה לענוד את סרט הקפטן במשחק הכנה נגד בארנט לקראת עונת 2008/2009. שערו הראשון במדי ארסנל הובקע בהפסד 1 - 2 לסטוק סיטי ב-1 בנובמבר 2008.

בשנת 2011 חתם קלישי במנצ'סטר סיטי.

ביולי 2017 חתם קלישי באיסטנבול בשאקשהיר מהליגה הטורקית.

בדצמבר 2020 חתם קלישי בסרבט ז'נבה השווייצרית לשנה וחצי.

קישורים חיצוניים
----------------

ויקישיתוף מדיה וקבצים בנושא **גאל קלישי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת צרפת – מונדיאל 2010** |
| --- |
| 1 לוריס • 
2 סאניה • 
3 אבידל • 
4 רבייר • 
5 גאלאס • 
6 פלאנוס • 
7 ריברי • 
8 גורקוף • 
9 סיסה • 
10 גובו • 
11 ז'יניאק • 
12 הנרי •
13 אברה • 
14 טולאלאן •
15 מאלודה •
16 מנדנדה •
17 סקילאצ'י •
18 דיארה •
19 דיאבי •
20 ולבואנה •
21 אנלקה •
22 קלישי •
23 קראסו •
מאמן: דומאנק | צרפתצרפת |

| **נבחרת צרפת – יורו 2012** |
| --- |
| 1 לוריס • 
2 דבושי • 
3 אברה • 
4 ראמי • 
5 מקסס • 
6 קבאי • 
7 ריברי • 
8 ולבואנה • 
9 ז'ירו • 
10 בנזמה • 
11 נאסרי • 
12 מטווידי •
13 רביילרה • 
14 מנז •
15 מאלודה •
16 מנדנדה •
17 אמבילה •
18 דיארה •
19 מרטין •
20 בן ערפה •
21 קוסיילני •
22 קלישי •
23 קראסו •
מאמן: בלאן | צרפתצרפת |
מפת קיריטימטי
**קיריטימטי** המכונה גם **אי חג המולד** (באנגלית: **Christmas Island**) הוא אטול באוקיינוס השקט באיי ליין הצפוניים. האטול מהווה חלק מקיריבטי. יש להבדיל בינו לבין אי חג המולד שבאוקיינוס ההודי.

גאוגרפיה
--------

אטול קיריטימטי הוא אטול האלמוגים הגדול בעולם. שטחו 388.39 קמ"ר, והוא מהווה 70% משטח קיריבטי, מדינה הכוללת 33 אטולים. היקפו של האטול 150 ק"מ.

על האי חמישה כפרים: לונדון - הכפר העיקרי באי, ובו נמצא הנמל העיקרי של האי, טאבוואקאה, בננה, פריז ופולין (או פולנד).

בקרבת בננה מצוי שדה התעופה של האי.

שמות הכפרים ניתנו להם על ידי הכומר הצרפתי עמנואל רוז'ייה (Emmanuel Rougier) אשר חכר את האי בין 1917 ו-1939 לצורך הקמת חוות גידול דקלי קוקוס. רוז'ייה התגורר בביתו שב"פריז", ואת הנמל של החווה הקים ב"לונדון" מעבר ל"תעלת בורגל" (*Burgle Channel* - הכניסה ללגונה.)

גובה הנקודה הגבוהה ביותר באי - גבעת ג'ו (*La colline de Joe*) - הוא 12 מטרים.

האי מוכר בשל סמיכותו לקו התאריך ובכך שהוא מקום המושב "הראשון" לציין את תחילת השנה האזרחית (ולמעשה כל יום. ראו גם אטול קרוליין).

היסטוריה
--------

האי קיריטימטי התגלה לראשונה על ידי רב החובל ג'יימס קוק ב-24 בדצמבר 1777 - ערב חג המולד, ועל כן הוא נקרא "אי חג המולד". שם האי, קיריטימָטי, בגילברטית הוא "חג המולד" (גילברטית היא השפה המדוברת באי, ובשפה זו הצירוף ti נהגה s, כך ששמו הוא בעצם "קיריסמָס").

במהלך מלחמת העולם השנייה היו לחיל האוויר של ארצות הברית תחנת חיזוי מזג אוויר ותחנת תמסורת על האי. לצורך תספוק התחנות נבנה באי שדה תעופה קטן, ששימש גם כתחנת תדלוק למטוסים בדרכם מהוואי לאיי דרום האוקיינוס השקט.

במאי 1957 ביצעה הממלכה המאוחדת על האי את הניסוי הראשון בפצצה גרעינית שנערך על ידיה. בשנת 1962 ערכה ארצות הברית באי את מבצע דומיניק.

אוכלוסין
--------

באי מתגוררים כ-5,000 תושבים להם שני נציגים במנאבא ני מאונגאטאבו.
באי שני בתי ספר ושתי כנסיות - האחת קתולית והשנייה פרוטסטנטית.

תחבורה
------

עד שנת 2004 נהגו להגיע אל האי טיסות צ'רטר שבועיות של אייר קיריבטי שקישרו את האי אל הונולולו. מאז 2005 חברת אייר פסיפיק מפיג'י מקשרת בין האי להונולולו ולנאדי שבפיג'י.

באי שדה תעופה שבו מסלול נחיתה סלול באורך 2,103 מטרים.

כלכלה
-----

באי מערכת צמחייה ובעלי חיים ייחודית. בשל הבצורות הפוקדות את האי, מיובא לאי מרבית המזון עבור תושביו. התושבים מתפרנסים מתיירות, דייג ויצוא דגי אקווריום, אגוזי קוקוס ואצות ים.

קישורים חיצוניים
----------------

ויקישיתוף מדיה וקבצים בנושא **קיריטימטי** בוויקישיתוף
* קיריטימטי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286328305171
* GND: 4394234-9
* LCCN: sh85025311
* NARA: 10037104
* NKC: ge689717
* VIAF: 239625418
* WorldCat (עם VIAF): 239625418

 |
אין לבלבל עם אין לבלבל ערך זה, העוסק באתר מקראי, עם הערך "צלמונע", העוסק במלך מדייני מקראי.
מפה של נדודי בני ישראל 1641
**צלמונה** הוא אתר מקראי, אחד מתחנות בני ישראל בעת מסעם במדבר לאחר יציאת מצרים עד שנכנסו לארץ ישראל.

בני ישראל הגיעו לצלמונה לאחר שהיו בהור ההר שם מת אהרן, ומצלמונה נסעו לפונון.

נחש הנחושת
----------

לדעת תרגום יונתן בן עוזיאל, צלמונה הוא המקום בו קצרה נפש העם בדרך, ובו התלוננו על הלחם והמים שנחסרו מהם כפי המתואר בחומש במדברמיד לאחר שיצאו מהור ההר: "וַיִּסְעוּ מֵהֹר הָהָר דֶּרֶךְ יַם סוּף לִסְבֹב אֶת אֶרֶץ אֱדוֹם וַתִּקְצַר נֶפֶשׁ הָעָם בַּדָּרֶךְ, וַיְדַבֵּר הָעָם בֵּאלֹהִים וּבְמֹשֶׁה לָמָה הֶעֱלִיתֻנוּ מִמִּצְרַיִם לָמוּת בַּמִּדְבָּר כִּי אֵין לֶחֶם וְאֵין מַיִם וְנַפְשֵׁנוּ קָצָה בַּלֶּחֶם הַקְּלֹקֵל".

בתחנה שלאחר מכן ב'פונון' נענשו מחמת כן על ידי הנחשים, ושם נעשה נחש הנחושת.

בפירוש המלבי"ם ביאר על פי חז"ל, שאחר מיתת אהרן בהר ההר, הסתלקו מהם ענני הכבוד שהיו מיישרים לפניהם הדרך, ולכך הדרך לצלמונה נעשתה קשה ומייגעת (צל-מוות), ולכך מיד כאשר עזבו את 'הור ההר' ששם מת אהרן - 'קצרה נפש העם בדרך', והתלוננו.

שם המקום
--------

במדרש אמרו ששמו של המקום 'צלמונה' הוא על שם שהיה אותו מקום 'צל-מוות'.

הערות שוליים
------------

1. ↑  ספר במדבר, פרק כ"א, פסוק ד'.
2. ↑  מדרש שכל טוב, וישלח, לו, מא.

|  |  |  |
| --- | --- | --- |
| **קודמת**:**הור ההר** | **נדודי בני ישראל במדבר** | **הבאה**:**פונון** |
**מריה אנה, ארכידוכסית אוסטריה** (13 בינואר 1610 – 25 בספטמבר 1665), הייתה בתו של פרדיננד השני, קיסר האימפריה הרומית הקדושה ואשתו של מקסימיליאן הראשון, הנסיך הבוחר מבוואריה.

ביוגרפיה
--------

מריה אנה נולדה ב-13 בינואר 1610 בגראץ, לארכידוכס פרדיננד משטיריה ולמריה אנה מבוואריה, בתם של וילהלם החמישי, דוכס בוואריה ורנאטה מלורן. מריה אנה התחנכה על ידי הישועים, וידעה לדבר באיטלקית שוטפת מלבד הגרמנית, ובנוסף היה לה תשוקה עזה לציד.

בשנת 1619 הוכתר אביה כקיסר האימפריה הרומית הקדושה, ובשנת 1622 התחתן שוב עם אלאונורה גונזאגה.

ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, כאות לברית בין בית הבסבורג לבוואריה, ובחוזה הנישואין נקבע שמריה אנה לא תפסיד את זכויותיה בירושה. נישואי השניים היו מאושרים, ונולדו להם שני בנים.

מריה אנה סייעה לבעלה בענייני הממשלה, ואף השתתפה בישיבות מועצת המדינה. לאחר כיבושה של מצודת פיליפסבורג על ידי הצבא הצרפתי, דחקה מריה אנה באחיה לאופולד וילהלם, ארכידוכס אוסטריה, שהיה מפקד הצבא הקיסרי, למהר ולחתום על הסכם שלום עם ממלכת צרפת.

בשנת 1651 מת בעלה מקסימיליאן הראשון, הנסיך הבוחר מבוואריה, ובנה פרדיננד מריה, הנסיך הבוחר מבוואריה עלה לשלטון במקומו, אולם מריה אנה וגיסה אלברכט השישי, דוכס בוואריה שלטו כעוצרים עד לשנת 1654. גם לאחר מכן המשיכה מריה אנה להשתתף כחברה במועצת המדינה, אם כי לא היה לה זכות הצבעה, וב-25 בספטמבר 1665 מתה בביתה במינכן.

משפחתה
------

ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, ממנו נולדו לה שני בנים:

* פרדיננד מריה, הנסיך הבוחר מבוואריה (1636–1679).
* מקסימיליאן פיליפ הירונימוס, דוכס בוואריה-לוכטנברג (1638–1705).

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| פרדיננד הראשון, קיסר האימפריה הרומית הקדושה |   | אנה, נסיכת בוהמיה והונגריה |   | אלברכט החמישי, דוכס בוואריה |   | אנה, ארכידוכסית אוסטריה |   | פרנץ הראשון, דוכס לורן |   | כריסטינה מדנמרק |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | קרל השני, ארכידוכס אוסטריה |   |   |   | מריה אנה מבוואריה |   | וילהלם החמישי, דוכס בוואריה |   |   |   | רנאטה מלורן |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פרדיננד השני, קיסר האימפריה הרומית הקדושה |   |   |   |   |   |   |   | מריה אנה מבוואריה |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **מריה אנה, ארכידוכסית אוסטריה** |
|

קישורים חיצוניים
----------------

ויקישיתוף מדיה וקבצים בנושא **מריה אנה, ארכידוכסית אוסטריה** בוויקישיתוף
* מריה אנה, ארכידוכסית אוסטריה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118893289
* VIAF: 50023856
* WorldCat: viaf-50023856

 |